stanford-oval/wikipedia huggingface dataset:
Bordetella pertussis
שעלת > שעלת בישראל

החיסון נגד מחלת השעלת נכלל בתוכנית חיסוני השגרה של תינוקות החל משנת 1957. מאז, פחתה התחלואה ב-90%. בשנת 2002 הוחלף החיסון ה"תאי" (DTP) בחיסון חדש "לא תאי" (אסלולרי - DTaP). עם תחילת השימוש בחיסון החדש, פחתה בהרבה שכיחות תופעות הלוואי (החולפות) של החיסון. בשנים 2004–2006 שיעור עלו התחלואה בשעלת בישראל פי-14 בממוצע לעומת השנים 1996–1998 והעלייה נמשכת עד היום.
מגמת העלייה בתחלואה נצפית בכל קבוצות הגיל, אך במיוחד בתינוקות מתחת לגיל שנה ובילדים בני 5–14 שנים. בין הסיבות שמונים לעליה זו בתחלואה מזכירים את השיפור בשיטות האבחון המעבדתי, עליה במודעות של רופאים לקיום המחלה בכל גיל, וכן את הדעיכה בחסינות עם הגיל. תופעה זו של עליה בתחלואה ארעה במדינות מפותחות רבות. שיעור התחלואה עדיין נמוך בהרבה מזה שהיה לפני שהופעלה תוכנית החיסון נגד שעלת.
לשם שיפור התוכנית למניעת מחלת השעלת, הוסיף משרד הבריאות, החל משנת 2005, מנת חיסון נוספת בכיתות ב', והחל משנת 2008, מנת חיסון נוספת גם בכיתות ח'. בשנת 2015 הוסף חיסון שעלת לנשים הרות על מנת להעניק הגנה לתינוקות מהלידה ובחודשים הקריטיים הראשונים בחייהם.
החיידק Bordetella pertussis

החיידק B. pertussis מדביק את המאחסן על ידי יצירת מושבות על גבי תאי האפיתל בריאות. החיידק מכיל חלבון שטח, המאגלוטינין אדהזין סיבי הנקשר אל לסולפטידים (סוג של סולפוגליקוליפידים, שהם גליקוליפידים מכילים קבוצת סולפט - גופרה) המצויים על גבי הריסונים (cilia) (שערות דמויות ריסים בתאים של איקריוטים) של תאי האפיתל. לאחר שהחיידק נאחז באפיתל הוא מייצר ציטוטוקסין של קנה הנשימה, אשר מפסיק את תנועת הריסונים (cilia). מה שמונע פעולת הריסונים לבצע את הניקוי מפסולת מן הריאות, ולכן הגוף מגיב על ידי גרימת השיעול אצל המאחסן. שיעולים אלה גורמים לחלק מן החיידקים להתפרץ לאוויר, אשר עלולים מרגע זה ואילך להדביק מאחסנים אחרים.
ל-B. pertussis יש את היכולת לעכב את פעילות המערכת החיסונית של המאחסן. הרעלן, המכונה רעלן שעלת (או PTx), מעכב צימוד חלבון G המסדיר אדנילט ציקלאז (adenylate cyclase) המתווך בתהליך ההמרה של ה- ATP ל-AMP. ציקלי מה שיכול לגרום להפרעה במנגנוני איתות תאיים ולמנוע מהפגוציטוזיס, מלהגיב נכון לזיהום. PTx, הידועה בעבר כגורם מקדם לימפוציטוזה, גורם לירידה בחדירת לימפוציטים לבלוטות הלימפה, מה שיכול להוביל למצב המכונה לימפוציטוזה, עם ספירת לימפוציטים מלאה של מעל 4000 / μl במבוגרים ומעל 8000 / μl ילדים. תופעה זו ייחודית בכך שבזיהומים חיידקיים רבים מודגמת במקום זה שליטה נויטרופילית.
הזיהום מתרחש בעיקר אצל ילדים מתחת לגיל שנה כאשר הם אינם מחוסנים, או ילדים עם חסינות שדעכה, בדרך כלל סביב הגילאים 11 עד 18. הסימנים והתסמינים דומים להצטננות: נזלת, התעטשות, שיעול קל, חום נמוך. החולה הופך מדבק ביותר במהלך שלב זיהום של הריריות בדרכי הנשימה, בדרך כלל שבועיים לאחר שהשיעול מתחיל. זה עלול להיות מועבר אווירית כאשר החולה משתעל, מתעטש, או צוחק. החיסון הוא בדרך כלל חלק מן החיסון המורכב הכולל חיסון נגד טטנוס, דיפתריה וחיסון אצלולרי של שעלת (DTaP). השיעול הפראוקסיזמלי (התקף פתאומי חזק של שיעול) מתחיל לפני הצליל הצורמני אופייני לשעלת. לאחר פרק זמן, החולה עלול להשמיע קול "צווחני" בעת הנשימה, או להקיא. למבוגרים יש תסמינים מתונים יותר, כגון שיעול ממושך ללא ה"חרחור". גם לתינוקות שגילם פחות משישה חודשים בדרך כלל לא יהיה חרחור אופייני. התקף שיעול עשוי להימשך דקה או יותר, לייצר ציאנוזה, דום נשימה ופרכוסים. עם זאת, כל עוד החולה אינו מצוי בהתקף שיעולים, הוא אינו חווה בעיות נשימה. הסיבה לכך היא כי B. pertussis מעכב את התגובה החיסונית, כך שנוצרת מעט מאוד ליחה בריאות.
שיעול ממושך עלול להיות מעצבן ולפעמים שיעול מנטרל עלול לא להיות מאובחן אצל מבוגרים במשך חודשים רבים.
מחלה זואונוטית

אי-וודאויות בנוגע לשעלת כמחלה זונוטית היו קיימות מאז שנת 1910 בערך, אך בשנות השלושים נמצא שהחיידקים איבדו את כוחם האלים כאשר נזרעו שוב ושוב על צלחות אגר. זה מסביר את הקשיים בהפקת תוצאות עקביות ממחקרים שונים, שכן הטיפול שלפני הזריעה של החיידקים לא היה סטנדרטי בקרב מדענים.
לפחות כמה מינים מהפרימטים נמצאו רגישים מאוד לחיידקי B. pertussis, ופיתחו שיעול קליני בשכיחות גבוהה כאשר נחשפו למנת הדבקה נמוכה. ממחקרים בניסויים מדעיים מעבדתיים, לא ניתן היה להוכיח האם החיידקים מתפשטים באופן טבעי באוכלוסיות של חיות בר, אך שיעול דמוי שעלת קיים בגורילות בר. במספר גני חיות למדו לחסן את הפרימטים שלהם נגד שעלת.
אבחון מעבדתי

משטחי גרון ולוע נשלחים למעבדה בקטריולוגית לצביעת גראם (סידור גראם-שלילי, קוקובצילי, דיפלוקוקי), צמיחה על אגר Bordet-Gengou או על צלחת BCYE עם הוספת צפלוספורין (cephalosporin = אנטיביוטיקה מסוג בתא לקטם שמקורן בפטריה צפלוספוריום) למיון וברירה של המיקרואורגניזם, אשר מפתח מושבות דמויות טיפות כספית. B. pertussis ניתן גם לזהוי בשיטות PCR, שהן רגישות יותר מאשר בתרבית. הפריימרים המשמשים ל PCR מכוונים בדרך כלל ליעד טרנספוזון IS481 ו IS1001.
בדיקות אבחון שונות זמינות, במיוחד ערכות ELISA. אלה נועדו לזהות FHA או נוגדני PT של IgG, IgA, או IgM. מספר ערכות משתמשות בשילוב של אנטיגנים שמובילים לרגישות גבוהה יותר, אך הם עלולים גם להפוך את פרשנות התוצאות למסובכת יותר, כיוון שאי אפשר לדעת איזה נוגדן התגלה.
החיידק הוא אוקסידאז (oxidase) חיובי, אבל אוריאז (urease), רדוקטאז חנקתי וציטראט שלילי.
הערות שוליים

↑  Heymann, David L. (ed): Pertussis; in Control of Communicable Diseases Manual. p. 457, American Public Health Association, Washington DC, 2008, ISBN 978-0-87553-189-2
↑  CDC, [https://www.cdc.gov/ Epidemiology and Prevention of Vaccine-Preventable Diseases
Ch 16, The Pink Book: Course Textbook], https://www.cdc.gov/vaccines/pubs/pinkbook/index.html, ‏(13th Edition (2015
↑  .(Parkhill J, et al. (2003, "Comparative analysis of the genome sequences of Bordetella pertussis, Bordetella parapertussis and Bordetella bronchiseptica", Nature Genetics. 35 (1): 32–40. doi:10.1038/ng1227. PMID 12910271.
↑  [GOV.UK Pertussis: guidance, data and analysis], ttps://www.gov.uk/government/collections/pertussis-guidance-data-and-analysis
↑  משרד הבריאות, [משרד הבריאות, שירותי בריאות הציבור, המחלקה לאפידמיולוגיה תדריך חיסונים], באתר https://www.health.gov.il/Subjects/pregnancy/Childbirth/Vaccination_of_infants/Pages/pertussis.aspx, ‏אוגוסט 2018
↑  משרד הבריאות, [משרד הבריאות, שירותי בריאות הציבור, המחלקה לאפידמיולוגיה תולדות מתן חיסונים בישראל], באתר https://www.health.gov.il/UnitsOffice/HD/PH/epidemiology/td/docs/130_Toldot.pdf, ‏ספטמבר 2016
1 2 3  [משרד הבריאות שעלת בישראל, משרד הבריאות], באתר https://www.health.gov.il/Subjects/pregnancy/Childbirth/Vaccination_of_infants/Pages/pertussis.aspx
↑  naba, I. (1912). "Über den Bordet-Gengouschen Keuchhustenbacillus Übertragungsversuches des Keuchenhustens auf Tiere". Zeitschrift für Kinderheilkunde. 4 (1): 252–264. doi:10.1007/BF02088879.
↑  Bachamn, W.; Burghard, E. (1925). "Der Nachweis der Bordet–Gengouschen Bacillen und ihre ätiologische Bedeutung für den Keuchenhusten". Zeitschrift für Kinderheilkunde. 39 (5): 465–483. doi:10.1007/BF02225286.
↑  Shibley GS, Hoelscher H (1934). "Studies on whooping cough. I. Type-specific (S) and dissociation (R) forms of Hemophilus pertussis". Journal of Experimental Medicine. 60 (4): 403–18. doi:10.1084/jem.60.4.403. PMC 2132401. PMID 19870311.
↑  Gustavsson OE, Röken BO, Serrander R (1990). "An epizootic of whooping cough among chimpanzees in a zoo". Folia Primatologica. 55 (1): 45–50. doi:10.1159/000156498. PMID 2394416.
↑  Warfel JM, Merkel TJ (2014). "The baboon model of pertussis: effective use and lessons for pertussis vaccines". Expert Review of Vaccines. 13 (10): 1241–52. doi:10.1586/14760584.2014.946016. PMID 25182980.
↑  Kingdon, Jonathan; Happold, David; Butynski, Thomas (2013). Primates. Mammals of Africa. 2. A&C Black. p. 51. ISBN 978-1-4081-8996-2.
↑  Loomis, M.R. (1985). "Immunoprofylaxis in infant great apes". In Graham, C.E.; Bowen, J.A. Clinical management of infant great apes: proceedings of a workshop on clinical management of infant great apes, held during the IXth Congress of the International Primatological Society. Monographs in Primatology. 5. Liss. pp. 107–112. ISBN 0845134043.
↑  Nieves DJ, Heininger U (2016). "Bordetella pertussis". Microbiology Spectrum. 4 (3): 311. doi:10.1128/microbiolspec.EI10-0008-2015. ISBN 9781555819446. PMID 27337481.
| --- | --- |
בקרת זהויות :  NLI: 987007283389105171  BnF: cb12288331g (data)  LCCN: sh85015826
M117

פצצת סימן 117
פצצת סימן 117 היא פצצת שימוש כללי אמריקנית.
משקלה הנומינלי הוא 750 ליברות (343 ק"ג), אך משקלה האמיתי תלוי במרעום ובהתקני העיכוב והוא נע סביב ה-820 ליברות (373 ק"ג). הסימן 117 מכילה חומר נפץ מסוג מינול 2 או טריטונל במשקל של 403 ליברות (183 ק"ג). קוטר גוף הפצצה הוא 408 מ"מ.
קיימים שני דגמים של הסימן 117: הסימן 117 עם יחידת הזנב MAU-103 בעלת גרר נמוך שאורכה 2.16 מטר ומוטת הסנפירים שלה הוא 520 מ"מ, והסימן 117R עם יחידת הזנב MAU-91 בעלת גרר גבוה שאורכה 2.06 מטר ומוטת הסנפירים שלה הוא 570 מ"מ.
משנות ה-50 ועד לשנות ה-70 המוקדמות היא הייתה הנשק התקני שנישא על ידי מטוסי הקרב F-100 סופר סייבר, F-104 סטארפייטר, F-105 ת'אנדרצ'יף, F-111 וה-F-4 פנטום, אך כיום היא נמצאת רק בשימוש מפציצים כבדים של חיל האוויר האמריקני כגון ה-B-52 סטרטופורטרס.
מטוסי קרב טקטיים משתמשים בדרך-כלל בפצצות מסדרת סימן 80 (בעיקר הסימן 82 והסימן 83 והגרסאות המונחות שלהן). במהלך מלחמת המפרץ ב-1991 הטילו מפציצי B-52 כ-44,600 פצצות סימן 117.
הסימן 117 הייתה הבסיס לפצצה הכימית MC-1, שהכילה גז עצבים מסוג סארין. ארצות הברית מעולם לא עשתה שימוש ב-MC-1 בלחימה, אך פצצות אלו נותרו ככל הנראה בארסנל שלה.
Irresistible

Irresistible (בעברית: שֶׁאֵין לַעֲמוֹד בְּפַנָיו) הוא אלבומה השני של הזמרת ג'סיקה סימפסון אשר יצא ב־25 במאי 2001 על ידי קולומביה רקורדס. סימפסון החלה לעבוד על האלבום ביולי שנה קודם עם מספר מפיקים וכותבים, בהם קורי רוני, רודני ג'רקינס ו-וולטר אפנסיב. בניגוד לאלבומה הקודם שכלל בעיקר בלדות, אלבום זה הכיל שירים קצביים יותר בסגנון R&B והיפ הופ. סימפסון הגדירה את האלבום כשילוב של המוזיקה של מריה קארי ובריטני ספירס. מבחינה לירית האלבום עוסק באהבה, שברון לב, מיניות וכבוד עצמי.
באותה תקופה אלבום הבכורה שלה לא זכה להצלחה מסחרית גדולה ולכן סימספון חשבה מחדש על הכיוון של הקריירה שלה. על פי הצעת מנהלי חברת התקליטים שלה סימפסון החליטה להתעמק יותר בפופ ו־R&B ולנסות להידמות יותר לזמרות כמו בריטני ספירס וכריסטינה אגילרה על מנת לפנות לקהל צעיר יותר, דבר אשר חשבה שיכול לעזור לקריירה שלה. עם הוצאתו לאור האלבום קיבל ביקורות שליליות כאשר רבים מהמבקרים כינו את האלבום כ"גנרי" וכסובל מ"הפקת יתר". האלבום הגיע למקום ה־6 בארצות הברית אך מאוד מהר נפל במצעד ובסופו של דבר מכירותיו הסתכמו ב־900 אלף עותקים בארצות הברית (מעמד אלבום זהב) וב־1.1 מיליון עותקים נוספים בשאר העולם. גם במצעדים בשאר העולם האלבום לא זכה להצלחה כאשר התברג במצעדים של מספר מדינות מצומצם וברובם במקומות נמוכים והצליח להגיע למעמד זהב ב־3 מדינות בלבד, ללא מעמדות פלטינה.
שני סינגלים יצאו מתוך האלבום: הראשון הוא שיר הנושא של האלבום אשר זכה להצלחה כאשר הגיע למקום ה־19 במצעד האירופאי, למקום ה־15 בארצות הברית ולמקום ה־16 בקנדה. הסינגל השני מהאלבום היה השיר "A Little Bit" אך בניגוד לקודמו השיר לא זכה להצלחה. על מנת לקדם את האלבום יצאה סימפסון באותה שנה לסיבוב ההופעות ראשון שלה "DreamChaser Tour".
רשימת רצועות

| Irresistible> מס' | Irresistible> שם | Irresistible> משך | Irresistible>  | Irresistible>  | Irresistible>  | Irresistible>  | Irresistible>  | Irresistible>  | Irresistible>  |
| --- | --- | --- | --- | --- | --- | --- | --- | --- | --- |
| 1. | Irresistible  | 3:13 |  |  |  |  |  |  |  |
| 2. | A Little Bit  | 3:47 |  |  |  |  |  |  |  |
| 3. | Forever In Your Eyes  | 3:38 |  |  |  |  |  |  |  |
| 4. | There You Were (דואט עם מארק אנתוני)   | 4:25 |  |  |  |  |  |  |  |
| 5. | What's It Gonna Be  | 4:41 |  |  |  |  |  |  |  |
| 6. | When You Told Me You Loved Me  | 3:48 |  |  |  |  |  |  |  |
| 7. | Hot Like Fire  | 4:17 |  |  |  |  |  |  |  |
| 8. | Imagination  | 4:25 |  |  |  |  |  |  |  |
| 9. | To Fall In Love Again  | 4:57 |  |  |  |  |  |  |  |
| 10. | For Your Love  | 4:18 |  |  |  |  |  |  |  |
| 11. | I Never  | 4:34 |  |  |  |  |  |  |  |
| 12. | His Eye Is On the Sparrow  | 4:37 |  |  |  |  |  |  |  |
| משך כולל: | משך כולל: | 50:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2001)> מדינה |   ‏‏‏  מצעדים ודירוגים (2001)> מצעד |   ‏‏‏  מצעדים ודירוגים (2001)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 58 |
|  אוסטרליה | מצעד האלבומים האוסטרלי | 81 |
|  אירופה | מצעד האלבומים האירופאי | 93 |
|  ארצות הברית | בילבורד 200 | 6 |
|  גרמניה | GfK – טופ 100 | 34 |
|  הממלכה המאוחדת | מצעד האלבומים הבריטי | 103 |
|  יפן | אוריקון | 24 |
|  סקוטלנד | מצעד האלבומים הסקוטי | 65 |
|  קנדה | מצעד האלבומים הקנדי | 13 |
|  שווייץ | המצעד השווייצרי | 15 |
הערות שוליים

↑  וולטר אפסניב, לואיס ביאנקנילו, קורי רוני, רודני ג'רקינס, רית לורנס, סטיב מוראלס, ריק ווייק, סאם ווטרס, אנדרס באגס, ארנת'ור בירגיסון
| --- | --- |
בקרת זהויות :  MusicBrainz release group: a38b2ef3-d7b6-3774-a2f8-66aee7a1b878
Black Rose

Black Rose (בעברית: ורד שחור) הוא אלבום האולפן ה-17 של זמרת הפופ האמריקאית, שר, והראשון והיחיד של להקת Black Rose. האלבום יצא לאור ב-21 באוגוסט 1980, על ידי חברת התקליטים קזבלנקה רקורדס, והיה לאלבום האחרון של שר בחברת התקליטים הזו.
רקע

האלבום יצא לאור תחת שם הלהקה Black Rose אותה הקימו שר ובן זוגה דאז, לס דיודק (אנ') ולא תחת שמה של שר. הלהקה כללה את שר כזמרת סולו, ועוד 6 נגנים. האלבום נכשל במכירות וברחבי העולם והלהקה התפרקה לאחר כשנה. האלבום הוא האלבום השישי מתוך רצף של כישלונות מסחריים של שר בשנות ה-70 ושנות ה-80. עד היום נמכרו ממנו כ-400,000 עותקים בלבד.
בשנות ה-90 הופץ האלבום מחדש באירופה על גבי תקליטור, תחת שמה ותמונתה של שר בלבד.
האלבום מבטא ניסיון שני של שר עם מוזיקת רוק, כאשר הקודם היה באלבום Two the Hard Way יחד עם בעלה דאז, גרג אולמן, סגנון מוזיקלי ששר תאמץ בשנת 1987 עם אלבום הקאמבק Cher.
רשימת רצועות

| Black Rose> מס' | Black Rose> שם | Black Rose> משך | Black Rose>  | Black Rose>  | Black Rose>  | Black Rose>  | Black Rose>  | Black Rose>  | Black Rose>  |
| --- | --- | --- | --- | --- | --- | --- | --- | --- | --- |
| 1. | Never Should've Started  | 4:14 |  |  |  |  |  |  |  |
| 2. | Julie  | 3:21 |  |  |  |  |  |  |  |
| 3. | Take It From the Boys  | 4:59 |  |  |  |  |  |  |  |
| 4. | We All Fly Home  | 5:56 |  |  |  |  |  |  |  |
| 5. | 88 Degrees  | 5:57 |  |  |  |  |  |  |  |
| 6. | You Know It  | 3:20 |  |  |  |  |  |  |  |
| 7. | Young and Pretty  | 4:03 |  |  |  |  |  |  |  |
| 8. | Fast Company  | 3:47 |  |  |  |  |  |  |  |
| משך כולל: | משך כולל: | 33:17 |  |  |  |  |  |  |  |
הערות שוליים

↑  Cher Band Bio Song Lyrics Watch Cher Videos Artist Biography Cher Video, web.archive.org, ‏2008-05-02
| שר |
| --- | --- | --- |
| דיסקוגרפיה • וידאוגרפיה | דיסקוגרפיה • וידאוגרפיה |  |
| אלבומי אולפן | All I Really Want to Do • The Sonny Side of Chér • Chér • With Love, Chér • Backstage • 3614 Jackson Highway • Chér • Foxy Lady • Bittersweet White Light • Half-Breed • Dark Lady • Stars • I'd Rather Believe in You • Cherished • Take Me Home • Prisoner • I Paralyze • Cher • Heart of Stone • Love Hurts • It's a Man's World • Believe • Not.com.mercial • Living Proof • Closer to the Truth  • Dancing Queen • Christmas |  |
| אלבומי אוסף | Cher's Golden Greats • Superpack Vol. 1 • Superpack Vol. 2 • Greatest Hits • Greatest Hits: 1965–1992 • Cher's Greatest Hits • The Greatest Hits • The Very Best of Cher • Gold • Icon • Forever |  |
| פסקולים | Chastity • Mermaids • Burlesque • Mamma Mia! Here We Go Again |  |
| אלבומים משותפים | Two the Hard Way • Black Rose |  |
| אלבומי וידאו | Extravaganza: Live at the Mirage • The Video Collection • Live in Concert • The Farewell Tour • The Very Best of Cher: The Video Hits Collection |  |
| אלבומי הופעה | VH1 Divas 1999 • VH1 Divas Las Vegas • Live! The Farewell Tour |  |
| סיבובי הופעות | Cher in Concert • Heart of Stone Tour • Love Hurts Tour • Do You Believe? • Living Proof: The Farewell Tour • Cher • Dressed to Kill Tour • Classic Cher • Here We Go Again Tour |  |
| --- | --- |
בקרת זהויות :  MusicBrainz release group: 94ea4408-91c3-45ec-a4de-3f40d6e3b97c 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
Is There Love in Space?

Is There Love in Space?‎ ("האם קיימת אהבה בחלל?") הוא אלבום האולפן העשירי של גיטריסט הרוק אינסטרומנטלי ג'ו סטריאני, שיצא לאור ב-13 באפריל 2004.
רשימת שירים

כל השירים נכתבו והולחנו בידי ג'ו סטריאני.
| מס' | שם | משך |
| --- | --- | --- |
| 1. | Gnaahh  | 3:33 |
| 2. | Up in Flames  | 4:33 |
| 3. | Hands in the Air  | 4:27 |
| 4. | Lifestyle  | 4:34 |
| 5. | ?Is The Love in Space  | 4:50 |
| 6. | If I Could Fly  | 6:31 |
| 7. | The Souls of Distortion  | 4:58 |
| 8. | Just Look Up  | 4:50 |
| 9. | I Like the Rain  | 4:00 |
| 10. | Searching  | 10:07 |
| 11. | Bamboo  | 5:45 |
| משך כולל: | משך כולל: | 58:08 |
נגני הרכב

ג'ו סטריאני - גיטרה חשמלית, קלידים, גיטרה בס, מפוחית פה, שירה
מאט ביסונט - גיטרה בס
ז.ז. סטריאני - גיטרה בס (רצועה 11)
ג'ון קניברטי - תוף מרים
ג'ף קמפיטלי - תופים, כלי הקשה
Black Radio III

Black Radio III הוא אלבום של המוזיקאי האמריקאי רוברט גלספר. הוא יצא לאור ב-25 בפברואר 2022, דרך לומה ויסטה רקורדינגס, ומשמש כאלבום המשך ל-Black Radio משנת 2012 ול-Black Radio 2 משנת 2013. הוא הופק על ידי גלספר יחד עם המפיקים השותפים טראנס מרטין, בריאן-מייקל קוקס וג'הי סאנדנס. הוא כולל הופעות אורח מאמנים רבים, בין היתר: קומון, די סמוק, אספרנסה ספולדינג, H.E.R., אינדיה ארי, ג'ניפר הדסון, קיו-טיפ וטיי דולה סיין.
בטקס פרסי גראמי ה-65, הוא היה מועמד לפרס האלבום הלא קלאסי המעובד הטוב ביותר וזכה בפרס אלבום ה-R&B הטוב ביותר.
רשימת רצועות

| מהדורה סטנדרטית> מס' | מהדורה סטנדרטית> שם | מהדורה סטנדרטית> משך | מהדורה סטנדרטית>  | מהדורה סטנדרטית>  | מהדורה סטנדרטית>  | מהדורה סטנדרטית>  | מהדורה סטנדרטית>  | מהדורה סטנדרטית>  | מהדורה סטנדרטית>  |
| --- | --- | --- | --- | --- | --- | --- | --- | --- | --- |
| 1. | In Tune (בהשתתפות אמיר סולימאן)   | 3:18 |  |  |  |  |  |  |  |
| 2. | Black Superhero (בהשתתפות קילר מייק, בי ג'יי דה שיקגו קיד וביג K.R.I.T.)   | 5:55 |  |  |  |  |  |  |  |
| 3. | Shine (בהשתתפות די סמוק וטיפני גושה)   | 6:28 |  |  |  |  |  |  |  |
| 4. | Why We Speak (עם קיו-טיפ ואספרנסה ספולדינג)   | 6:19 |  |  |  |  |  |  |  |
| 5. | Over (בהשתתפות יבה)   | 4:55 |  |  |  |  |  |  |  |
| 6. | Better than I Imagined (בהשתתפות H.E.R. ומישל נדג'וצ'לו)   | 4:51 |  |  |  |  |  |  |  |
| 7. | Everybody Wants to Rule the World (בהשתתפות לאלה האת'ווי וקומון)   | 5:41 |  |  |  |  |  |  |  |
| 8. | Everybody Love (בהשתתפות מוזיק סולצ'יילד ופוסטנאוס)   | 5:03 |  |  |  |  |  |  |  |
| 9. | It Don't Matter (בהשתתפות גרגורי פורטר ולדיסי)   | 5:27 |  |  |  |  |  |  |  |
| 10. | Heaven's Here (בהשתתפות אנט קלמונס)   | 3:56 |  |  |  |  |  |  |  |
| 11. | Out of My Hands (בהשתתפות ג'ניפר הדסון)   | 5:35 |  |  |  |  |  |  |  |
| 12. | Forever (בהשתתפות פי. ג'יי. מורטון ואינדיה ארי)   | 5:45 |  |  |  |  |  |  |  |
| 13. | Bright Lights (בהשתתפות טיי דולה סיין)   | 4:02 |  |  |  |  |  |  |  |
| משך כולל: | משך כולל: | 67:15 |  |  |  |  |  |  |  |
| מהדורה יפנית (רצועות בונוס)> מס' | מהדורה יפנית (רצועות בונוס)> שם | מהדורה יפנית (רצועות בונוס)> משך | מהדורה יפנית (רצועות בונוס)>  | מהדורה יפנית (רצועות בונוס)>  | מהדורה יפנית (רצועות בונוס)>  | מהדורה יפנית (רצועות בונוס)>  | מהדורה יפנית (רצועות בונוס)>  | מהדורה יפנית (רצועות בונוס)>  | מהדורה יפנית (רצועות בונוס)>  |
| --- | --- | --- | --- | --- | --- | --- | --- | --- | --- |
| 14. | Better than I Imagined (אינסטרומנטלי)   | 4:20 |  |  |  |  |  |  |  |
| 15. | Easy to See (בהשתתפות בי. ג'יי. דנ שיקגו קיד)   | 1:53 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד האלבומים הדיגיטליים הבריטי | 23 |
|  יפן | אוריקון | 46 |
|  סקוטלנד | מצעד האלבומים הסקוטי | 58 |
|  פלנדריה | אולטראטופ 50 | 176 |
|  שווייץ | המצעד השווייצרי | 66 |
הערות שוליים

↑   ביונסה שברה שיא מדהים, הארי סטיילס זכה באלבום השנה - הזוכים בטקס הגראמי 2023, באתר וואלה, 5 בפברואר 2023
| 0 | 1 | 2 |
| --- | --- | --- |
| הקודם: 2022: ג'זמין סוליבן – Heaux Tales | פרס גראמי לאלבום ה-R&B הטוב ביותר   2023: רוברט גלספר – Black Radio III  | הבא: 2024: ויקטוריה מונה – Jaguar II |
| --- | --- |
בקרת זהויות :  MusicBrainz release group: 63051304-797a-4620-a047-9d7144bf44fa
SpaceX Demo-2

SpaceX Demo-2 הייתה טיסת ניסוי והמשימה המאוישת הראשונה של החללית דרגון 2 כחלק מהתוכנית המאוישת המסחרית של נאס"א. טיסה זו שוגרה ב-30 במאי 2020 מכן השיגור 39A שבמרכז החלל קנדי ונחתה ב-2 באוגוסט 2020 במימי האוקיינוס האטלנטי. SpaceX Demo-2 היא משימת החלל המאוישת הראשונה ששוגרה על ידי חברה פרטית, חברת SpaceX. משימה זו היא גם המשימה המאוישת הראשונה ששוגרה לחלל מאדמת ארצות הברית מאז שנת 2011, אז שוגרה משימת STS-135, המשימה האחרונה בתוכנית מעבורות החלל של נאס"א.
צוות המשימה, מפקד החללית דאגלס (דאג) הארלי ומפקד מבצעים משותף רוברט (בוב) בנקן, שוגרו אל תחנת החלל הבינלאומית ב-30 במאי 2020 לאחר ששלושה ימים לפני כן בוטל השיגור בשל תנאי מזג האוויר. לטיסה זו קדמה משימת SpaceX Demo-1, אשר שיגרה חללית דרגון 2 לא מאוישת ובחנה את כשירותה של החללית בעת הקפת כדור הארץ ובעת עגינתה אל תחנת החלל הבינלאומית וחזרתה בשלום לכדור הארץ. טיסת החלל המבצעית הראשונה של SpaceX, משימת SpaceX Crew-1, שוגרה ב-16 בנובמבר 2020.
רקע

לאחר STS-135, המשימה האחרונה בתוכנית מעבורות החלל שהסתיימה בשנת 2011, לנאס"א לא הייתה חללית המסוגלת לשלוח בני אדם לחלל. כתוצאה מכך, נאס"א השתמשה בשירותים רוסיים על מנת לשלוח את האסטרונאוטים שלה לתחנת החלל הבינלאומית. בנקודה מסוימת נאס"א שילמה עד כ-80 מיליון דולר עבור כל אסטרונאוט בחללית הסויוז. החל משנת 2011 ועם סיומה של תוכנית מעבורות החלל, החליטה נאס"א למצוא אלטרנטיבה מסחרית תחרותית וזולה יותר ממעבורות החלל. לשם כך היא החלה את התוכנית המאוישת המסחרית במסגרתה היא פעלה יחד עם SpaceX ובואינג כדי לפתח חלליות מאוישות חדשות. עד למשימת SpaceX Demo-2, נאס"א השקיעה 3.1 מיליארד דולר בפיתוחה של החללית דרגון. מלבד SpaceX, חברת בואינג עובדת על חללית מאוישת משלה בשם סטארליינר.
צוות

ב-3 באוגוסט 2018, דאגלס הארלי ורוברט בנקן נבחרו למשימה. שני האסטרונאוטים הם ותיקי תוכנית מעבורות החלל וטיסת SpaceX Demo-2 הייתה הטיסה השלישית של שניהם לחלל.
| תפקיד | אסטרונאוט |
| --- | --- |
מפקד החללית: ארצות הברית דוגלאס הרלי, נאס"א   טיסת חלל שלישית
מפקד מבצעים משותף: ארצות הברית רוברט בנקן, נאס"א   טיסת חלל שלישית
צ'ל לינדגרן היה אסטרונאוט גיבוי.
משימה

מטרת המשימה הייתה לאשר סופית את כשירותה של החללית דרגון 2 לשאת בני אדם לחלל ובכך להתחיל עידן חדש שבו חברות מסחריות מספקות שירותים אלה לנאס"א ומנהלות בעצמן משימות עבורה. המשימה בחנה את יכולותיה של דרגון בכניסה למסלול סביב כדור הארץ ואת יכולת העגינה האוטונומית שלה אל תחנת החלל הבינלאומית. ב-30 במאי 2020, החללית שוגרה על גבי משגר פלקון 9 מכן השיגור 39A במרכז החלל קנדי וב-31 במאי 2020 עגנה במודול הרמוני שבתחנת החלל הבינלאומית. השלב הראשון של משגר הפלקון 9 נחת בחזרה על פלטפורמה צפה באוקיינוס האטלנטי. העגינה אל תחנת החלל הבינלאומית ועזיבתה נעשו באופן אוטונומי על ידי החללית דרגון תחת פיקוח של הצוות והתערבות ידנית במקרה הצורך.
לאחר חיבור לתחנת החלל הבין-לאומית צוות החללית הצטרף למשלחת מס' 63 לתחנת החלל הבין-לאומית. בזמן שהותם על סיפון תחנת החלל, בנקן ערך מספר הליכות חלל יחד עם האסטרונאוט האמריקאי כריסטופר קסידי כדי לבצע פעולות תחזוקה שונות. ב-1 באוגוסט 2020 עזבה החללית את תחנת החלל וב-2 באוגוסט היא נחתה בשלום בעזרת מצנחים במפרץ מקסיקו שבאוקיינוס האטלנטי וחולצה על ידי אוניית אספקה לאסדות.
גלריה

מייסד SpaceX אילון מאסק ומנהל נאס"א ג'ים בריידנסטין מברכים את בנקן והארלי בעודם חובשים מסיכות עקב מגפת הקורונה
משגר הפלקון 9 בדרכו אל כן השיגור
שיגור SpaceX Demo-2
עגינת החללית דרגון בתחנת החלל הבינלאומית
צוות המשימה נכנס אל תחנת החלל הבילאומית
הערות שוליים

↑  ג'קי ווטלס,‏ "NASA, SpaceX launch astronauts from US soil for the first time in a decade", ‏ 30 במאי 2020, CNN
1 2  דנה הול וג'ולי ג'ונסון,‏ "SpaceX Astronauts Reach Space Station After Milestone Voyage", ‏ 30 במאי 2020, בלומברג
↑  דניאל אוברהאוס,‏ "SpaceX Launched Two Astronauts—Changing Spaceflight Forever", ‏ 30 במאי 2020, Wired
↑  דימיטריה קסנידס,‏ "SpaceX’s First Crewed Flight: What you need to know", ‏ 30 במאי 2020, בלומברג
↑  ואלרי סטימאק,‏ "NASA Announces First Astronaut Test Flight Date Aboard SpaceX Crew Dragon", ‏ 17 באפריל 2020, פורבס
↑  דארל את'רינגטון,‏ "SpaceX and NASA break down what their historic first astronaut mission will look like", ‏ 1 במאי 2020, TechCrunch